A lakásbiztosítással biztosítható vagyontárgyak

Milyen tételeket tudunk lakásbiztosítással védeni?

Lakóépület, lakás, nyaraló

Minden olyan szerkezetileg önálló építmény, mely a környező külső tértől épületszerkezettel elválasztott teret alkot és az állandó vagy időszakos tartózkodás feltételeit biztosítja. Ide tartoznak az épülethez rögzített gépészeti és egyéb felszerelési tárgyak, melyek szükségesek az épület rendeltetésszerű használatához. Néhány biztosító levetővé teszi már az építés alatt álló épületek biztosítását is (általában pótdíjjal).

Építmények

Terasz, medence, járda, kocsibeálló, kerítés, kerti építmények.

Melléképületek

Lakóépülettől különálló garázs, tároló, műhely, pince, istálló.

Általános háztartási ingóság

Ami általában egy háztartásban előfordul, pl. berendezési tárgyak: bútorok, szőnyegek, függönyök, világítótestek, híradástechnikai készülékek, ruházat, hobbieszközök, sportfelszerelés, kerékpár és minden egyéb ingóság, ami nem minősül kiemelt értékű ingóságnak, ékszernek, vagy vállalkozói tulajdonnak.

Kiemelt értékű ingóság

Ékszerek, műtárgyak, bútorrégiségek, kézi csomózású szőnyegek, gyűjtemények, könyvritkaságok, ékszerek, drágakövek, igazgyöngyök, nagyértékű (200.000 Ft egyedi érték felett) műszaki berendezések. Ezek a tételek csak állandóan lakott épületek esetén biztosítható.

Felelősségbiztosítás

Olyan káresemény, ahol a lakásbiztosítás biztosítottja a károkozó vagy a károkozásért felelős és kártérítési kötelezettséggel tartozik a harmadik személynek okozott személyi és dologi (vagyoni) károkért.

A lakásbiztosítással biztosítható veszélynemek

|  |  |
| --- | --- |
| * Tűz * Robbanás * Villámcsapás * Indukció (másodlagos hatás) * Vihar * Felhőszakadás * Árvíz * Hónyomás * Jégverés * Földrengés * Földcsuszamlás * Kő- és földomlás * Ismeretlen üreg beomlása * Idegen jármű ütközése | * Légijármű ütközése * Idegen tárgyak rádőlése * Betöréses lopás * Rablás * Vandalizmus * Vezetékes vízkár * Üvegtörés * Rom- és törmelékeltakarítás * Oltás, mentés * Kárenyhítés * Ideiglenes lakás biztosítása * Elmaradt lakbér megtérítése * Balesetbiztosítás * Felelősségbiztosítás |

A biztosítók a talajvíz-, és az azzal összefüggésbe hozható károkat kizárják a lakásbiztosítások fedezetéből!